Aleksandro Stulginskio universiteto

***Vandens išteklių inžinerijos***

**STUDIJŲ PROGRAMOS**

**PAPILDOMO VERTINIMO IŠVADOS**

Susipažinę su pateikta papildoma medžiaga turime pripažinti, kad programos rengėjai labai rimtai sureagavo į ekspertų pastabas ir atliko kai kuriuos radikalius programos pertvarkymus, keičiančius ankstesnius ekspertų vertinimus.

1. Atsisakius dalyko *Okeanologijos ir ežerotyros pagrindai*, o dalyką *Jūrų pakrančių inžineriniai statiniai* pakeitus dalyku *Upių ir jūrų HTS* neliko „pretenzijų“ į okeanosferos studijas, t.y., sukonkretintas studijų objektas – sausumos vandens ištekliai. Toks galėtų būti ir studijų programos pavadinimas, tačiau ekspertai sutinka, kad jis būtų šiek tiek griozdiškas ir sunkiau suprantamas. Atitinkamai pakeitus dalykus, neliko pastabos, kad dalyko dėstymui ASU dėstytojai neturi kompetencijos.
2. Teigiamai vertintini ir kiti programos sandaros pakeitimai – atsakymas dubliuojančių dalykų (*Ekohidrologija),* apjungimas smulkių dalykų (jau minėtų *Upių HTS* ir *Jūrų pakrančių inžineriniai statiniai*, o taip pat *Vandens išteklių sisteminė analizė* ir *Vandens išteklių GIS*) leido sumažinti studijuojamų dalykų skaičių (vietoj buvusių 52 dalykų liko 48), ką ir rekomendavo ekspertai savo ankstesnėse išvadose.
3. Sureaguota į ekspertų pastabą, kad kai kurių dalykų turiniai neatitinka jų pavadinimų: dalykas *Ekohidraulika* pavadintas *Hidraulika,* o *Vandens telkinių renovacija – Vandens telkinių valymo technologijomis*.
4. Pakoreguota 1 lentelė ir dalykų *Aplinkos ir žmogaus sauga, Klimatologija, Hidraulika, Hidrogeologija* aprašai – padaugėjo gebėjimus ugdančių studijų rezultatų skaičius.
5. Patikslinti dalyko kaupiamieji balai, kad per semestrą negalima sukauti daugiau kaip 40% dalyko atsiskaitymo pažymio.
6. Patikslinti, suvienodinti ir sutvarkyti studijų dalyko aprašai.

Teigiamai vertindami programos rengėjų atliktą darbą siūlome 1 ir 2 sritis („Programos tikslai ir numatomi studijų rezultatai“ ir „Programos sandara“) vertinti 3 balais.

Įgyvendinant studijų programą *rekomenduojame* į dėstymo procesą įtraukti socialinius partnerius, užtikrinti aktyvesnį dėstytojų dalyvavimą tobulinant studijų programą ir jos dalykus bei vykdyti nuolatinį studijų programos monitoringą ir atnaujinimą pagal studentų poreikius.

Rekomenduojama numatyti vieną dalyką I arba II metų studijose kaip įvadinį į specialybės studijas, kad studentai suprastų, kokios jų įsidarbinimo ir tolimesnio darbo perspektyvos arba galėtų pradėti ruoštis siauresnei specializacijai. Tai galėtų būti padaryta pažintinės praktikos metu, arba panaudojant vieną iš laisvų pasirinkimų.

# **APIBENDRINAMASIS VERTINIMAS**

Aleksandro Stulginskio universiteto ketinama vykdyti studijų programa *Vandens išteklių inžinerija* vertinama teigiamai.

|  |  |  |
| --- | --- | --- |
| Eil.Nr. | Vertinimo sritis | Srities įvertinimas, balai |
| 1 | Programos tikslai ir numatomi studijų rezultatai | 3 |
| 2 | Programos sandara | 3 |
| 3 | Personalas | 3 |
| 4 | Materialieji ištekliai | 4 |
| 5 | Studijų eiga ir jos vertinimas | 3 |
| 6 | Programos vadyba | 3 |
|  | Iš viso: | 19 |

* 1. Nepatenkinamai (yra esminių trūkumų, kuriuos būtina pašalinti)
  2. Patenkinamai (tenkina minimalius reikalavimus, reikia tobulinti)
  3. Gerai (sistemiškai plėtojama sritis, turi savitų bruožų)
  4. Labai gerai (sritis yra išskirtinė)

|  |
| --- |
| Grupės vadovas: doc. dr. Mindaugas Rimeika |
| Grupės narys: prof. habil. dr. Kęstutis Kilkus |